‎(ซีรีส์จาก NETFLIX)
‎ในที่ที่เต็มไปด้วยปริศนา
‎ที่ซึ่งอดีตมีชีวา
‎มีฮีโร่แห่งประวัติศาสตร์
‎ผู้ที่หมายมาดจะลุยโลด
‎เธอปกป้องอนาคตของเรา
‎โดยปกป้องอดีตแก่เก่า
‎เธอคือฮีโร่ผู้ได้เฉิดฉายในที่สุด
‎ริดลีย์ โจนส์!
‎กล้าหาญ ท้าทาย และไม่กลัวเกรง
‎ริดลีย์ โจนส์!
‎ปกป้องพิพิธภัณฑ์ด้วยความภาคภูมิ
‎ริดลีย์ โจนส์!
‎เซนส์การผจญภัยของเธอมันระบาด
‎พร้อมเพื่อนไดโนเสาร์ โดโด้ ‎และลิงอวกาศเคียงข้าง
‎ริดลีย์ โจนส์!
‎สวมหมวกปีกกว้างที่เป็นสัญลักษณ์ของเธอ
‎ริดลีย์ โจนส์!
‎ไม่มีเรื่องท้าทายใดจะหยุดเธอได้
‎ไม่มียอมแพ้ให้ความกลัว
‎เปล่งประกายเมื่อการผจญภัยเข้ามาใกล้ตัว
‎โลดโผนในการต่อสู้
‎และปกป้องวันนี้ไว้ให้รู้
‎ริดลีย์ โจนส์!
‎ความเชื่องของหาง
‎ไงคะ คุณยาย!
‎ริดลีย์ ฝีมือโหนเถาวัลย์ของหลานเริ่มดีขึ้นแล้วนะ
‎ค่ะ หนูว่าหนูเริ่มจับทางมันได้ละ
‎แล้วในลังนี่มีอะไรคะ
‎ดูแจกันพวกนี้สิ
‎จากทั่วทุกมุมโลกเลยนะ
‎ระวังด้วยนะ หลานรัก ‎เครื่องปั้นดินเผามันเปราะบางมาก
‎ไม่ต้องห่วงค่ะ หนูระวังตลอด…
‎เอ่อ… เกือบตลอด
‎ว่าแต่เอามาทำไมเหรอคะ
‎จุดจัดแสดงเครื่องปั้นดินเผาโลกใหม่!
‎ยายกำลังสร้างพื้นที่ให้มัน
‎แล้วก็จะเอาของพวกนี้เข้าไป
‎ถ้ามีคนมาช่วยยายได้ก็คงจะดี ‎หลานอยากช่วยไหม
‎จริงเหรอ หนูเหรอ ค่ะ! หนูอยากช่วย!
‎หนูจะทำเอง ขอบคุณค่ะ ยาย
‎หนูดีใจมากจนอยากจะโหนเถาวัลย์ฉลอง ‎แต่หนูไม่ทำหรอก
‎หนูรู้ว่ามันมีของแตกหักง่ายเต็มไปหมด
‎อุ๊ย! เอาเจ้านี่ไปไหนมาไหนด้วยไม่ได้เลย
‎แต่ฉันก็ต้องทำ เพราะมันติดตัวน่ะ
‎- หวัดดี ทุกคน ‎- หวัดดี คนสวย
‎เธอกำลังจะแต่งบ้านต้นไม้ใหม่เหรอ ‎ฉันชอบการแปลงโฉมสุดๆ เลย
‎เปล่า! นี่สำหรับจุดจัดแสดงเครื่องปั้นโลกใหม่
‎ที่ฉันริดลีย์ โจนส์กำลังช่วยคุณยายจัดไงละ
‎เดี๋ยวก่อนนะ ‎เราช่วยเรื่องเครื่องปั้นดินเผาได้นะ
‎- ฉันชอบจุดจัดแสดงใหม่ๆ ‎- เจ๋ง!
‎ให้มันเป็นภารกิจของดวงตาพิพิธภัณฑ์กันเถอะ
‎ดวงตานับสาม หนึ่ง สอง…
‎โทษที ราล์ฟตื่นเต้นไปหน่อย
‎เธอก็รู้ว่าหางเป็นยังไง
‎ยายไม่แน่ใจว่าคืนนี้เราควรให้ดันเต้มาช่วยนะ
‎เครื่องปั้นดินเผาพวกนี้มันมีแค่หนึ่งเดียวในโลก ‎และก็เปราะบางมากๆ
‎มันต้องทะนุถนอม
‎แล้วดันเต้ก็…
‎มานี่เลย ราล์ฟฟี่! มานี่! อุ๊ย!
‎ใช่ เขาดูจะทำของตกเป็นนิสัยเลยละ
‎ในฐานะผู้พิทักษ์พิพิธภัณฑ์ ‎หนูต้องทำเต็มที่เพื่อเครื่องปั้นดินเผา
‎พูดจาได้สมเป็นสาวๆ บ้านโจนส์จริงๆ
‎นี่ ฉันว่าจะช่วยคุณยายเองน่ะ ‎นี่เป็นหน้าที่ของบ้านโจนส์
‎เราปล่อยเธอทำคนเดียวไม่ได้หรอก ‎เราคือดวงตาพิพิธภัณฑ์นะ
‎ทั้งหมดรวมเป็นหนึ่ง หนึ่งเดียวเพื่อทุกคน!
‎ระวังนะ!
‎หางนั่นคลั่งสุดๆ
‎กระดานไหลไปโน่นแล้ว!
‎ดวงตา รวมตัวหน่อย
‎ฉันว่าคนที่เธอก็รู้ว่าใครต้องฝึกหางให้เชื่อง
‎ก่อนที่จะให้เขาเข้าใกล้เครื่องปั้นดินเผา
‎"คนที่เธอก็รู้ว่าใคร" เหรอ ฉันไม่รู้ว่าใครอะ ‎ฉันเหรอ ฉันใช่ไหม
‎ไม่ มันคือดันเต้!
‎ฉันน่าจะรู้สิ
‎แต่ดันเต้เป็นส่วนหนึ่งของทีมเรานะ
‎ใช่ นั่นคือเหตุผลที่เราจะต้องช่วยเขา
‎เราต้องสอนวิธีขยับตัวให้ระวังๆ ‎เวลาอยู่ใกล้ของที่แตกง่าย
‎ไอเดียไบโซนิค! ไปบอกเขากันเถอะ
‎เดี๋ยวนะ! ถ้าไปบอกว่านี่เป็นการฝึกเพื่อเขา ‎เขาอาจจะเสียใจได้
‎จริงนะ ในฐานะนกโดโด้ตัวสุดท้าย ‎ฉันรู้ดีว่าการถูกแบ่งแยกมันเป็นยังไง
‎ได้เวลาจัดการจุดจัดแสดงใหม่นี่แล้ว!
‎เจ๋ง เครื่องมือไฟฟ้า!
‎ดันเต้ รอก่อน! เรายังเข้าไปไม่ได้นะ
‎ไม่จนกว่าเราจะได้ฝึกกันเป็นทีม
‎ฝึกงั้นเหรอ
‎นี่จ้อจี้หรือเปล่า
‎แค่ย้ายแจกันไม่กี่ใบ มันต้องฝึกอะไรกันน่ะ
‎อุ๊ย!
‎เราต้องหาคนที่รู้วิธีจัดการกับหางโตๆ
‎และฉันรู้ดีว่าใครที่มีหางโตที่สุดในพิพิธภัณฑ์นี้!
‎คุณนายซานเชสรู้วิธีต่องแต่ง ‎อยู่กับวัตถุโบราณล้ำค่าดี!
‎เธอโชว์ให้เราดูได้ว่า ‎ต้องทำยังไงถึงจะไม่ทำของตกน่ะ
‎แน่นอนอยู่แล้ว
‎ทีนี้ก็หาจังหวะของตัวเอง
‎เป็นหนึ่งเดียวกับหาง
‎แล้วลองพูดว่า "โอม"
‎แล้วถ้าหนูไม่มีหางล่ะคะ
‎งั้นก็ปล่อยไปตามจังหวะก็พอ
‎ฉันเข้าถึงจังหวะแล้ว
‎ตอนนี้ออกจากจังหวะแล้ว!
‎ดันเต้ นั่นแค่เสียงคุณยายใช้สว่าน
‎ฉันหมุนติ้วแล้ว
‎ฉันว่านี่มันไม่ใช่ท่าที่เราหวังไว้นะ
‎ต้องเล่นใหญ่แบบนี้เลยเหรอ เจ้าหญิง
‎"ราชินี" จ้ะ และใช่ ต้องเล่นใหญ่
‎ในฐานะราชวงศ์และแฟชั่นนิสต้า
‎ฉันคือมัมมี่ที่เหมาะสม ‎ที่จะมาสอนท่าทางและการวางตัวให้ดันเต้
‎เวลาเดินใกล้เครื่องปั้นดินเผา ‎เราต้องมีความเคารพ นั่นแหละคือการวางตัว
‎และถ้าเลือกได้ เธอก็ต้องเดินแบบมีสไตล์!
‎และนั่นคือท่าทาง
‎เวลาปรบมือในห้องฉันนี่ไม่เห็นเป็นงี้
‎รักษาสมดุลม้วนกระดาษนี่ไว้บนหัว
‎แล้วลองดูกัน "ตามผู้นำอียิปต์โบราณ!"
‎เชิดคาง ยืดไหล่
‎แล้วก็วางมาด! แล้วหมุน
‎ขอแววตามัมมี่วิบวับเลยนะจ๊ะ!
‎ฉันกำลังโดนพันแบบมัมมี่แทน
‎ฉันว่าการวางท่าทางนี่ จะเป็นหนทางที่ถูกต้องนะ
‎ทุกคนรู้ดีว่าฉันคือสัตว์ร้ายสุดโหดและดุดัน
‎สัตว์ร้ายสุดโหดและดุดันที่น่ารักที่สุด!
‎จะทำเป็นว่าไม่ได้ยินละกันนะ
‎แต่ฉันยังมีฝีเท้าอันพลิ้วไว้ หรือว่ากีบเท้าน่ะนะ!
‎การที่กีบเท้าฉันพลิ้วไหว ‎ทำให้ฉันไม่ทำของแตกเวลาย่างกรายไปไหน
‎เราจะมีกีบเท้าที่พลิ้วได้ยังไง ถ้าไม่มีกีบเท้าอะ
‎ด้วยการเต้นท่าเต้นไบโซนิคลับที่จดสิทธิบัตรไว้!
‎เข้าแถวตรงนี้แล้วโยกตาม
‎กีบไปทางซ้าย ชะชะช่า! ‎กีบไปทางขวา!
‎ทีนี้หมุนแล้วคำราม! ชะชะช่า!
‎คำราม! ชะชะช่า!
‎เดี๋ยวก่อน หางฉันชะชะช่าไปผิดทาง!
‎โทษทีนะ ฉันว่าคลาสเต้นไบโซนิค ‎คงไม่เหมาะกับมือใหม่
‎ฮิวสตัน ได้เวลาฝึกพื้นฐานแล้ว เปลี่ยน!
‎นักบินอวกาศอาจจะมีชื่อเสียง
‎เรื่องการถูกยิงไปบนฟ้า ‎ด้วยความเร็วหลายร้อยไมล์สต่อชั่วโมง
‎แต่เรายังเดินแบบไร้แรงโน้มถ่วงได้เลิศด้วย
‎คือแบบ อะไรจะดีที่สุด ‎เวลาเดินใกล้กับของแตกง่ายล่ะ
‎ไม่ขยับตัวไงละ!
‎นั่นคือสิ่งที่ฉันชอบทำ ‎เวลาเจอกับอันตราย… นิ่งสนิท!
‎เย่!
‎ดันเต้ ไม่นะ!
‎โทษนะทุกคน เพราะหางฉันน่ะ!
‎มันมุ่งหน้าไปที่เครื่องปั้นดินเผาแล้ว ‎ดันเต้ส่งกระดานมา!
‎- ที่นี่เละเทะไปหมดแล้ว ‎- ไม่นะ
‎- ฉันจะไปเก็บกวาดแถวเครื่องปั้น ‎- ไม่!
‎เอ่อคือ เราจะไปเก็บกวาดเอง
‎นายนั่งเฉยๆ เถอะนะ อยู่ให้ห่างเครื่องปั้นไว้
‎ก็ได้มั้ง
‎คือแบบมันดูไม่ค่อยมีงานเลยนะ ‎แต่ถ้าเธอต้องการแบบนั้น
‎เดี๋ยวนะ พิพิธภัณฑ์มันเละเทะเพราะฉัน
‎เพื่อน ฉันว่าฉันนี่แหละคือปัญหา!
‎ไม่แปลกใจเลยที่เพื่อนๆ ไม่อยากให้ฉันอยู่ด้วย
‎ฉันจะปกป้องพิพิธภัณฑ์ได้ยังไง ‎ในเมื่อฉันเอาแต่ทำพัง
‎ดูเหมือนจากนี้ไป จะมีแค่นายกับฉันแล้วล่ะ ราล์ฟ
‎ฉันว่ามันชัดแล้ว ไม่ต้องงอแง
‎พวกเขาคงรุ่งกว่า ถ้าไม่มีเรา
‎เราแค่อุปสรรคขนาดใหญ่เท่าไดโนเสาร์
‎ตอนนี้ก็เหลือเพียงนายกับฉัน
‎และจะไม่มีใครพรากเราสองคนได้
‎เราจะไปหาที่ที่ปลอดภัย ‎ให้นายได้โบกสะบัดได้ตามใจ
‎เพราะจากนี้ไป จะมีแค่ฉันกับหางเพียงเท่านั้น
‎งั้นฉันจะไปยังที่ที่ไม่มีใครจะหาฉันเจอ!
‎เพราะฉันรู้ว่านายจะอยู่ข้างหลังฉันเสมอ!
‎เราตัวติดกันหนึบ เชื่อมกันไว้ที่เอว
‎เรื่องราวของหางสัมพันธ์ที่แท้จริง
‎และเพื่อนเอย มันจะไม่มีวันที่ฉันจะทอดทิ้งนาย
‎ใช่แล้ว จากนี้ไปจะมีแค่ฉันกับหางเพียงเท่านั้น
‎ฉันรักนายนะ เจ้าหนู
‎นั่งเฉยๆ เป็นยังไงบ้าง ดันเต้
‎นั่นผ้าโพกหัวประจำทีมของเขา
‎ดันเต้ ไม่เคยถอดมันออกเลย ‎เวลาเราไปผจญภัย ทำไมเขาถึงถอดล่ะ
‎เขาอาจคิดว่าเขาไม่ใช่ส่วนหนึ่ง ‎ในการผจญภัยของเราแล้ว
‎ฉันต้องตามหาเขา ‎ฉันต้องแก้ไขเรื่องนี้ให้มันถูกต้อง
‎ขอโทษที่เสียงดังนะ ริดส์
‎จุดจัดแสดงนี่ต้องขุดเจาะมากกว่าที่คิด
‎มีใครคิดว่าเสียงนั่นมันเหมือน…
‎แตกตื่น!
‎พนันเลยว่าฝูงกวางคงตกใจ ‎เพราะเสียงขุดเจาะของคุณยายน่ะ
‎เราต้องไปกันไว้ ‎ก่อนที่เครื่องปั้นดินเผาจะพังเละ!
‎พิทักษ์เครื่องปั้นดินเผา!
‎เดี๋ยวนะ นั่นฟังดูเหมือนริดลีย์เลย
‎ฉันต้องไปเช็กดูว่าเธอไม่เป็นไร ‎ถึงแม้ว่าฉันอาจจะทำให้ทุกอย่างแย่ลง
‎ไม่นะ จะมีหางหรือไม่มี ‎ตอนนี้เพื่อนๆ ต้องการฉัน!
‎เครื่องปั้นดินเผาจะต้องแตกเป็นเสี่ยงแน่ๆ ‎รวมทั้งฉันด้วย
‎ไม่หรอก ถ้าฉันมาช่วย!
‎- ดันเต้! ‎- นายกลับมา
‎ขอโทษที! ขอโทษนะพวก! ‎โอเค ไปหาที่กำบังนะ ได้เวลาหางสะบัดแล้ว
‎เป็นหนึ่งเดียวกับหาง ‎เชิดคาง ยืดไหล่ แววตาวิบวับ
‎แล้วก็คำราม ชะชะช่า!
‎แล้วก็นิ่ง!
‎เขาอยู่เฉยๆ ไม่ทำอะไรเลย! นั่นแหละท่าฉัน
‎แล้วมันก็ได้ผลด้วย!
‎- นายทำได้แล้ว ‎- เจ๋ง
‎นิ่งได้สวย!
‎ฉันยินดีช่วยเสมอ ‎ต่อให้ฉันจะอยู่ในทีมนี้ไม่ได้แล้ว
‎เดี๋ยว มีบางอย่างที่ฉันต้องบอกนาย
‎การฝึกพวกนั้นก็เพื่อให้นายฝึกหางให้เชื่อง
‎แต่เราทำไป เพราะนายเป็นเพื่อนเรา
‎และเราอยากให้นายเป็นส่วนหนึ่งของทีม
‎ถึงฉันจะมีหางเจ้าปัญหาน่ะเหรอ
‎เราทุกคนมีปัญหาที่ยังแก้ไม่ตกกันทั้งนั้นแหละ
‎อย่างฉันที่ยังคิดไม่ออก ‎ว่าจะเป็นผู้พิทักษ์พิพิธภัณฑ์ยังไง
‎ฉันอาจจะตัวใหญ่และโหดเกินไป
‎หรือไม่ก็น่ารักน่าเอ็นดูเกินไป
‎เวลาขึ้นไปบนฟ้าสูงๆ ทีไร ขาฉันเหลวเป๋วทุกที!
‎ประเด็นคือเรื่องพวกนี้ ‎ไม่ควรทำให้เราห่างเหินกัน
‎รวมกันไว้แข็งแกร่งกว่า
‎ทั้งหมดรวมเป็นหนึ่ง หนึ่งเดียวเพื่อทุกคนใช่ไหม
‎ถูกต้อง มากอดทีสิ พี่เบิ้ม
‎ขอโทษที่ไม่ได้บอกความจริงนะ ดันเต้
‎จากนี้ไปเราทุกคนจะซื่อสัตย์
‎มันคือสิ่งที่ผู้พิทักษ์พิพิธภัณฑ์และเพื่อนทำกัน
‎ฟังดูเป๊ะปังจังเลย
‎อันนี้ยืมมาจากของสะสมส่วนตัวของหนู
‎หนูใช้มันเก็บถุงเท้าสะอาด
‎ดีมากจ้ะ ที่รัก
‎ฉันมีจุดวางเจ๋งๆ ให้มันที่ด้านบนนั่น
‎แต่เราจะเอาขึ้นไปวางได้ยังไงนะ
‎หางจัดให้!
‎จุดจัดแสดงเครื่องปั้นดินเผาเสร็จแล้ว!
‎แปลว่าหลานสมควรได้รับตราประทับ ‎จากการที่ช่วยยายสร้างมันนะ
‎ขอพาสปอร์ตด้วยค่ะ คุณริดลีย์ โจนส์
‎คงทำไม่ได้แน่ ถ้าไม่มีหลาน
‎และหนูก็คงทำไม่ได้แน่ ถ้าไม่มีเพื่อนๆ ‎หรือหางของพวกเขา
‎มุมมองของอุโมงค์
‎สวัสดีค่ะ แม่ สวัสดีค่ะ คุณพีบอดี้!
‎- สวัสดี ริดส์ ‎- โห ในนี้เละเทะจัง
‎นี่มันอะไรกันเนี่ย
‎นั่นคือค้อนทองคำของแมมบริโน
‎ระวังนะคะ มันหนัก
‎ทำไมทุกอย่างถึงอยู่บนพื้นล่ะคะ
‎รายการสิ่งของในพิพิธภัณฑ์ ‎เราต้องตรวจสอบวัตถุโบราณทุกชิ้น
‎เพื่อให้มั่นใจว่าไม่มีอะไรหายหรืออยู่ผิดที่จ้ะ
‎ให้ครบทุกชิ้นนะ
‎ตั้งแต่ค้อนที่หนักเกินจำเป็นนี่ ‎ไปจนถึงฟอสซิลชิ้นจิ๋วหลิว
‎ฉันอยากรู้ว่าพิพิธภัณฑ์นี้มีค่า ‎เอ๊ย มีคุณค่าแค่ไหน
‎แม่อธิบายให้คุณพีบอดี้ฟังแล้วว่า ‎มันเป็นงานใหญ่เกินกว่าจะทำเสร็จในคืนเดียว
‎และฉันก็อธิบายแล้ว
‎ว่าฉันอยากให้มันเรียบร้อยก่อนถึงเช้า
‎ไม่งั้นฉันจะจ้างคนที่ทำได้มาทำแทน!
‎แค่เช็กรายการของที่แม่หาเจอ ‎ก็คงใช้เวลาทั้งคืนแล้ว
‎เดี๋ยวนะ มีของที่แม่หาไม่เจอด้วยเหรอ
‎อุกกาบาตจากปีกอวกาศ ‎และจักรยานเก่าๆ คันนี้
‎แล้วก็มีบางอย่างที่ยายกับแม่หาไม่เคยเจอเลย
‎ลูกเบสบอลที่ตีโฮมรันได้เป็นครั้งแรก
‎การหาของพวกนี้ก่อนถึงเช้า ‎มันแทบจะเป็นไปไม่ได้เลย
‎ไม่หรอกค่ะ ถ้ามีหนูช่วย
‎อย่าลืมพวกเราด้วยนะ!
‎ใช่! มาได้เวลาพอดีเลย
‎คืนนี้เรามีภารกิจ ‎ทีมดวงตาพิพิธภัณฑ์ที่สุดยอดมากๆ
‎ปฏิบัติการช่วยหม่าม้าหาของในลิสต์ยาวเหยียดนี่
‎เย่!
‎ไปลุยกันเลย!
‎โอเค แต่เราจะเริ่มจากไหนดี
‎เริ่มจากมงกุฎของเจ้าหญิงดีไหม
‎"ราชินี" ต่างหาก ‎และเอากีบออกจากของชั้นสูงได้ละ!
‎ทำไมเราไม่ไปตามหาของที่หายไปล่ะคะ หม่าม้า
‎แม่จะได้ไปโฟกัสเรื่องอื่นได้
‎ริดลีย์ ความคิดดีมากจ้ะ
‎โอเค ในช่วงหลายปีที่ผ่านมา
‎เหล่าผู้พิทักษ์พิพิธภัณฑ์ ‎ได้เขียนบันทึกเกี่ยวกับวัตถุโบราณไว้
‎แผนที่นี่บอกว่าจักรยาน อุกกาบาต ‎และลูกเบสบอลเคยอยู่ที่ไหน
‎ก่อนที่มันจะหายไป
‎ขอบใจที่ช่วยนะ ดวงตา ‎เราจะปกป้องพิพิธภัณฑ์นี้ไปด้วยกัน
‎- จูราสแสบ! ‎- เลือกได้ไบโซนิค
‎ฉันว่าเราควรจับคู่กันไปออกตามหานะ
‎ดันเต้ นายไปกับพีชเชส
‎- จูราสแสบ! ‎- เลิศสะแมนแตน
‎- ดัดลีย์ นายไปกับฉัน ‎- ฉันเป็นคู่หูให้เอง
‎และก็เหลือทีมเฟร็ดกับอิสแม็ท
‎- ฉันจะนำเอง! ‎- ตามฉันมา!
‎เฟร็ด ในฐานะที่ฉันเกิดมาเพื่อเป็นผู้นำ
‎ฉันควรเป็นคนถือแผนที่นะ
‎ขอโทษที่ต้องแย้งนะ เจ้าหญิง
‎แต่ในฐานะไบซันที่กล้าหาญ ‎โหด และเถื่อนที่สุดในฝูง
‎ฉันควรเป็นคนถือมัน
‎จับคู่ไง จำได้ไหม
‎เพราะงั้นก็ต้องจับคู่กันใช้แผนที่ด้วย
‎เอาละ ดวงตาพิพิธภัณฑ์ เราไปลุยกันเลยดีกว่า
‎ขอทางให้ไบซันหน่อย!
‎หมายถึง "ราชินี" เหรอ
‎แผนที่บอกว่าลูกเบสบอลอยู่บนที่สูง
‎แล้วที่ไหนล่ะที่สูงที่สุดในโถงนี้
‎สวัสดีจ้ะ
‎สวัสดีค่ะ คุณนายเอส! ‎ช่วงนี้คุณพอจะเห็นลูกเบสบอลแถวนี้บ้างไหม
‎ฝ่าบาทคิดว่ามันอาจจะอยู่บนนี้น่ะ
‎ฉันว่าไม่น่าจะใช่ แต่ขอเราเช็กดูหน่อยได้ไหม
‎ตามสบาย!
‎แต่ขอเตือนไว้ก่อนนะ
‎หางฉันมัน…
‎- แถบผ้าฉัน! ‎ - เขาฉัน!
‎บ้าจี้มากเลย
‎เลิกคิดได้เลยว่ามีลูกเบสบอลบนนี้!
‎ทีนี้ก็ส่งแผนที่มาซะ ฉันมีไอเดียเข้าท่ากว่า
‎ยานอวกาศเหรอ ไม่รู้สิ
‎ถ้ามีลูกเบสบอลอยู่บนหลังคาบ้านเธอ ‎พีชเชสก็น่าจะรู้ไหม
‎มันอาจจะอยู่ในยานก็ได้
‎- นี่ปุ่มเปิดท้ายหรือเปล่า ‎- เดี๋ยวนะ อย่าแตะ!
‎นั่นมันปุ่มออกตัว! ปิดเร็ว!
‎สี่ สาม สอง
‎หนึ่ง ออกตัว… ไม่เอาละ
‎บอกแล้วไงว่าอย่าแตะต้องมัน!
‎แต่มันก็คุ้มที่จะลองนะ!
‎คุ้มยังไง เราเกือบปลิวไปอวกาศแล้ว!
‎นี่ ฉันได้ยินเสียงเอะอะ และก็ระเบิด
‎แล้วก็เสียงตะโกน
‎ทุกอย่างโอเคไหม
‎ระบบจับคู่นี่มันไม่ค่อยเวิร์กอะ ‎เพราะเราไม่ใช่คู่หูกัน
‎เรื่องนั้นไม่ขอเถียง เราแยกกันทำงานได้ไหม
‎แยกกันเหรอ ทำไมล่ะ
‎แค่มองดูเรา เธอคงจะเห็น
‎เราเป็นเพื่อนที่ต่างกันสุดขั้ว
‎ฉันชอบวิ่งผ่านทุ่งหญ้ากว้าง
‎ส่วนฉันชอบทะเลทรายที่แสนแห้งแล้ง
‎ฉันละเอียดลออ
‎ส่วนฉันโหดและแกร่ง
‎แต่เราต่างกันเกินจะเข้าขา
‎คู่หูสุดแปลกตาไม่เคยพบเห็น
‎เธอเป็นเจ้าหญิง
‎ฉันเป็นราชินี
‎เพื่อนฟาโรห์ของฉันถูกฝังหมดสิ้น
‎ส่วนฉันขอไปวิ่งกับเพื่อนแนวเดียวกันดีกว่า!
‎เราร้องเพลงคู่กันไม่รอด
‎ต้องแยกกันไปคนละเพลง
‎เราต่างกันเกินจะเข้าขา
‎เรื่องนั้นคงไม่ต้องเถียง
‎เราไม่ใช่คู่ที่ควรมาร่วมมือกัน
‎ฉันถูกเสมอ
‎ฉันไม่เคยผิด
‎เราต่างกันเกินจะเข้าขา
‎เราคงไม่มีวันเข้าขากันได้
‎เธอสองคนไม่เหมือนกัน
‎เป็นเพื่อนที่ต่างจากคนอื่นมากที่สุดที่ฉันเคยเจอ
‎แต่ไม่ได้แปลว่า ‎พวกเธอจะร่วมมือกันหาลูกเบสบอลไม่ได้นี่
‎ฉันต้องไปคุยกับดัดลีย์ ‎แต่ช่วยพยายามหน่อย เพื่อหม่าม้ากับฉันนะ
‎- โอเค ‎- ถ้าเพื่อเธอกับแม่ละก็นะ
‎นี่ รอมัมมี่ก่อนนะ
‎ยอดพีระมิดของฉันมันหงายขึ้นเสมอ
‎เธอถือแผนที่กลับหัวมาตลอด!
‎เฟร็ดนั่นแหละ
‎- ลูกเบสบอลไม่ได้อยู่ข้างบน ‎- มันอยู่ข้างล่าง!
‎แผนที่บอกว่ามีประตูซ่อนอยู่ที่ต้นไม้
‎- ตรง… ‎- นี้ไง!
‎ไบโซนิค!
‎มัมมี่ตื่นเต้น!
‎ฉันไม่อยากเชื่อเลยว่า ‎เจ้านี่มันมาอยู่ที่แผนกของหายมาตลอด!
‎ส่งขนนกมาหน่อย ดัดลีย์
‎จัดไปเลย! เธอคือคู่หูที่ดีที่สุด ‎ที่นกโดโด้เคยมีมา
‎เสร็จไปหนึ่ง เหลืออีกสอง
‎เราทำได้แน่
‎โถงทางเดินเต็มไปหมดเลย
‎ดูไม่ออกเลยว่าทางไหนจะพาไปเจอลูกเบสบอล
‎แต่ถ้าให้เดา…
‎ได้เวลาตามเซนส์ไบซันของฉันแล้ว! ‎มันไม่เคยผิดพลาด
‎- เราไป… ‎- ทางนี้กัน!
‎แผนที่!
‎เธอทำขาด!
‎ทำได้ดีมาก เจ้าหญิง
‎เยี่ยมไปเลย เจ้าควาย
‎ฉันเป็นไบซันเหอะ มันต่างกันนะ ‎และมันก็สำคัญด้วย
‎นี่มันไม่เวิร์กเลย!
‎เราลองให้โอกาสให้ระบบคู่หูนี่แล้ว
‎แต่ได้เวลาไบซันลุยเดี่ยวซะที
‎เหมือนกันจ้ะ!
‎ฉันเป็นมัมมี่ผู้นำ ไม่ใช่มัมมี่ผู้ติดตาม
‎ระวังตัวด้วยนะ
‎ถ้าโถงพวกนี้เหมือนในพีระมิดของฉัน
‎มันจะมีกับดักเต็มไปหมด
‎กับดัก! หรือว่าแค่แอร์พลังแรงสูงกันนะ
‎ยังไงซะ
‎ไม่อยากเชื่อเลยว่าฉันต้องพูดแบบนี้
‎แต่ตอนนี้อยากให้มี ‎ไบซันสุดโหดแตกตื่นมาทางนี้จัง!
‎ฉันมองไม่เห็นอะไรเลย
‎ถ้ามีอิสแม็ทอยู่ด้วย ‎เธอคงใช้หลอดไฟด้วงเรืองแสงช่วยได้
‎เห็นอะไรนะ แมงมุมเหรอ ซอมบี้เหรอ ‎หรือว่าแมงมุมซอมบี้
‎แย่กว่านั้นอีก ทางตัน!
‎นี่ เอาแผนที่ไป แล้วก็นำได้เลย
‎พูดจริงเหรอ
‎ใช่ แบบนี้เราไปไม่ถึงไหนแน่
‎แถมใครจะรู้จักโถงทางเดินดีกว่าราชินีล่ะ
‎ก็ห้องจัดแสดงฉันมีตั้ง 50 โถง
‎ขอบใจนะ เฟร็ด ไปหาลูกเบสบอลกัน
‎โอเค นี่บอกว่ามีคนเห็นลูกเบสบอลครั้งสุดท้าย ‎ในห้องเก็บของตรงนี้!
‎ว่างเปล่า
‎ในนี้มีแค่คันโยกนั่น อุ๊ย!
‎ลูกเบสบอล!
‎หยิบมาเลย!
‎มีใครสั่งจักรยานเก่าสุดเจ๋งไหม
‎มันอยู่ในห้องจัดแสดงแม่น้ำแอมะซอน
‎คิดได้ไง! คู่หูไดโนเสาร์ลิงจ๋อชนกันหน่อย!
‎ทำได้ดีมาก
‎แต่เรายังขาดลูกเบสบอล
‎และเพื่อนอีกสองคน
‎อยากรู้จังว่าเฟร็ดกับอิสแม็ทอยู่ไหน
‎ปล่องทิ้งขยะเหรอ เอาจริงดิ
‎การติดอยู่ในถังขยะ ‎ถือเป็นจุดจบที่เหมาะกับคู่เรามากเลย
‎ไม่มีทางแย่ไปกว่านี้ละ
‎ดูเหมือนมันจะแย่ลงอีกนะ!
‎ดังนั้นอย่าแม้แต่จะคิดกอดปลอบฉันตอนนี้เลยนะ
‎เหมือนกัน! ฉันก็ไม่อยากให้ ‎เพื่อนสุดกล้ามาปลอบหรอก
‎ได้ยินกันไหม
‎บ้านต้นไม้มีประตูลับด้วยเหรอ
‎เจ๋งชะมัด!
‎ถือโอกาสนี้บอกเลยละกัน ‎ฉันปลื้มท่าเต้นไบโซนิคของเธอมาตลอด!
‎และฉันรู้ว่าที่จริงเธอเป็นราชินี!
‎นั่นอิสแม็ทกับเฟร็ดนี่!
‎แน่ใจเหรอ
‎แน่นอน ฟังดูเหมือนพวกเขา ‎จะต้องการความช่วยเหลือด้วย
‎เพราะเสียงของพวกเขาฟังดูตื่นตระหนกเหรอ
‎หรือว่าเพราะพวกเขาทำดีต่อกัน
‎ยังไงซะ เราก็ต้องไปช่วยพวกเขานะ
‎ฉันว่าการแตกตื่นของเราคงจบลงตรงนี้
‎ดีใจที่ได้มาเจอมันกับเธอนะ
‎เป็นเกียรติจริงๆ ที่ได้เป็นเพื่อนเธอ
‎ริดลีย์เหรอ
‎- เราไม่ได้กอดกันนะ! ‎- เอ่อ โอเค
‎เอาไม้นั่นไปขัดระหว่างกำแพง ‎แล้วปีนขึ้นมาได้นะ
‎แต่พวกเธอจะต้องร่วมมือกัน
‎ขึ้นไปเลย ราชินี
‎- และเก็บนี่ไว้ด้วย ‎- ขอบใจนะ เฟร็ด
‎- เฟร็ด ‎- เราจะพาเธอออกมาเอง
‎โอเคทุกคน เกี่ยวแขนและปีกกันไว้!
‎ฉันเอื้อมไม่ถึงเธอ เฟร็ด
‎อิสแม็ท!
‎นอกจาก… จับมงกุฏไว้!
‎แล้วที่ว่า "เอากีบออกจากของชั้นสูง" ล่ะ
‎ในฐานะราชินีและเพื่อนของเธอ ‎ฉันขอสั่งให้เธอจับมันไว้!
‎ทีนี้ก็ดึง!
‎- ช่วยไว้ได้สวย! ‎- เฉียดฉิว!
‎เราทำได้แล้ว!
‎เจออุกกาบาตกับจักรยานแล้ว
‎แต่ลูกเบสบอลอยู่ไหนล่ะ
‎หมายถึงลูกเบสบอลนี่เหรอคะ
‎โอ๊ย อึ้งเป็นไก่ตาแตกเลยแฮะเรา
‎แปลว่า…
‎รายการสิ่งของในพิพิธภัณฑ์เสร็จสมบูรณ์แล้วค่ะ
‎งั้นก็เรียบร้อย
‎แต่ถ้าฉันรู้ว่ามีอะไรหายไปนะ ‎ซึ่งฉันจะรู้แน่นอน ใช่แน่นอน!
‎ไม่มีอะไรรอดพ้นสายตาฉันไปได้
‎นี่ตั้งใจทำนะ
‎ฉันไม่ได้ตั้งใจจะทำแบบนั้นหรอก
‎ขอบใจนะทีมดวงตา ‎ฉันคงหาทุกอย่างไม่เจอ ถ้าไม่ได้พวกเธอช่วย
‎ขอพาสปอร์ตด้วยค่ะ คุณริดลีย์ โจนส์
‎ลูกได้รับตราประทับรายการสินค้า!
‎ขอบคุณค่ะ หม่าม้า! นี่มันเฉียดฉิวจริงๆ
‎ขอโทษนะ ริดลีย์
‎ถึงเราจะเป็นคู่หูกัน ‎แต่ฉันกลับพยายามทำทุกอย่างเองคนเดียว
‎ฉันด้วย
‎ปรากฏว่าพอเราร่วมมือกันแล้ว ‎เราก็เข้าขากันดีทีเดียว
‎บอกแล้ว! ถ้าพวกเธออยู่ด้วยกัน ‎ก็จะเปรี้ยงเหมือนโฮมรัน
‎- ใช่เลย! ‎- แหงแซะ!
‎อิสแม็ท จำเรื่องที่ฉันพูด ‎ตอนอยู่ในปล่องทิ้งขยะได้ไหม
‎อืม ไม่เป็นไร ‎ฉันรู้ว่าเธอไม่ได้หมายความแบบนั้น
‎คือว่าฉันหมายความแบบนั้นน่ะสิ
‎จริงเหรอ ฉันก็หมายความตามนั้นเหมือนกัน
‎เป็นคู่หูสุดแปลกมันก็มีข้อดีนะ
‎ฉันยังไม่อยากเชื่อเลยว่า ‎เธอจะยอมให้ฉันแตะมงกุฎ
‎ก็นี่มันเรื่องนานทีปีหน!
‎เอากีบออกจากของชั้นสูงนะ!
‎คำบรรยายโดย นันทพร อนุชิตดัสกร